**2020 жылғы 10 ақпандағы**

**тұрақты комиссияның**

**қаулысы**

**«Паралимпиадалық жаттығу**

**орталығының кейбір**

**мәселелері туралы»**

Паралимпиадалық жаттығу орталығында (бұдан әрі – Орталық) қалалық мәслихатқа Балалар мен жасөспірімдер спорт мектебінің, Нұр-Сұлтан қаласының мүгедек спортшыларға арналған спорт мектебінің ата-аналары мен оқушыларынан келіп түскен өтініштерді жан-жақты және негізді қарастыру мақсатында Нұр-Сұлтан қаласы мәслихатының бюджет, экономика, өнеркәсіп және кәсіпкерлік мәселелері жөніндегі тұрақты комиссиясының көшпелі отырысы (бұдан әрі – Көшпелі отырыс) өтті (бұдан әрі – Өтініш).

Өтінішке сәйкес, Балалар мен жасөспірімдер спорт мектебінің, «Нұр-Сұлтан қаласы әкімдігі Балалар-жасөспірімдер спорт мектебі, мүгедек спортшыларға арналған спорт мектебі» КММ (бұдан әрі – Спорт мектебі) ата-аналары мен пара-каратист оқушыларының пікірлері бойынша Орталықта қолайсыз ахуал қалыптасқан, онда Орталық қызметкерлері тартысты жағдай туғызып, қызметтік міндеттерін сақтамайды.

Осыған байланысты, қалалық мәслихаттың депутаттары Орталық басшылығына, сондай-ақ «Дене мүмкіндіктері шектеулі адамдарға арналған паралимпиадалық жаттығу орталығы мен «Тарлан» мұз айдынының қызметін ұйымдастыру» мемлекеттік-жеке меншік әріптестік жобасы бойынша мемлекеттік әріптес болып келетін қалалық әкімдіктің атқарушы органдарына Орталықта ата-аналармен және Спорт мектебінің оқушыларымен қалыптасқан шиеленіс жағдайына қатысты тиісті сұрақтар қойды және қаралды.

Жаттықтырушы-оқытушы М.Д. Дукуеваға қатысты «Нұр-Сұлтан қаласының қалалық ортаны регенерациялау басқармасы» ММ ақпаратына сәйкес, оларға Спорт мектебінің басшысы Н.О. Аубакировтің жаттықтырушы-оқытушы М.Д. Дукуеваның Орталықтағы пара-каратэ бойынша сабақтары өткізілмейтіні туралы жазбаша ақпараты түсті.

Жоғарыда көрсетілген мәселелерді талқылау кезінде «Дене мүмкіндіктері шектеулі адамдарға арналған паралимпиадалық жаттығу орталығы мен "Тарлан" мұз айдынының қызметін ұйымдастыру» жобасы бойынша мемлекеттік-жеке меншік әріптестік туралы шартта аталған спорт түріне арналған сабақтар қарастырылмағаны анықталды.

Сонымен қатар, Орталық басшылығы өз сөзінде Орталықтың балаларға арналған пара-каратэ сабақтарын жалғастыратынын және оларды өткізу үшін басқа Орталықтардан тегін негізде сабақ беруге дайын жаттықтырушылар тартылатынын хабарлады. Сондай-ақ, Орталықта Мүгедектігі бар бірнеше қызметкер, соның ішінде Орталыққа жаңадан тағайындалған директор К. К. Конкулов жұмыс істейтінін, оның 3-топтағы мүгедек екенін айта кету керек.

Бұдан басқа, отырыс барысында қалалық мәслихаттың депутаттарын қалалық әкімдіктің атқарушы органдары «Дене мүмкіндіктері шектеулі адамдарға арналған паралимпиадалық жаттығу орталығы мен «Тарлан» мұз айдынының қызметін ұйымдастыру» мемлекеттік-жеке меншік әріптестік жобасы бойынша қабылданған мемлекеттік міндеттемелерді іске асыру туралы» Нұр-Сұлтан қаласы мәслихаты комиссияларының бірлескен отырысының 2019 жылғы 10 шілдедегі қаулысымен бекітілген тапсырмаларды орындағаны туралы хабардар етті.

Сонымен, Орталықты білікті мамандармен, атап айтқанда жаттықтырушылармен, нұсқаушылармен және медициналық қызметкерлермен қамтамасыз ету бойынша шаралар қабылданды. Қалалық мәслихаттың ұсынысына сәйкес ерекше балаларды тәрбиелеп отырған ата-аналарға арналған клуб құрылды, онда мамандар психологиялық көмек көрсетеді, тиісті кеңестер береді, олар келе алатын кино көретін зал жұмыс істейді, жексенбі күндері йога бойынша сабақтар өтеді. Мүмкіндігі шектеулі келушілерге арзандатылған кафелер, фотосессиялар қызмет көрсетеді.

Сонымен қатар, қаладық мәслихат депутаттары психоневрологиялық диспансерде есепте тұрган, менталдық бұзушылықтары бар адамдардын, соның ішінде балалар еріп жүретін тұлғаларсыз жаттығатынына, ал бұл оларға да, айналадағы адамдарға да қауіпті екеніне алаңдаушылық білдірді.

Сондай-ақ көшпелі отырыста Қазақстан Республикасы бойынша дене мүмкіндігі шектеулі адамдар үшін, денсаулығында түрлі кінараты бар адамдар үшін немесе отырып жұмыс істейтін адамдардың физикалық жай-күйін көтеруді қажет ететін адамдар үшін «Бейімді дене шынықтыру» бойынша мамандардың жоқтығы айтылды.

Жоғарыда баяндалғандардың негізінде Нұр-Сұлтан қаласы мәслихатының бюджет, экономика, өнеркәсіп және кәсіпкерлік мәселелері жөніндегі тұрақты комиссиясы **ҚАУЛЫ ЕТТІ:**

«Нұр-Сұлтан қаласының Қалалық ортаны регенерациялау басқармасы» ММ-не «Мәдениет және спорт басқармасы» ММ және Орталықпен бірлесіп ұсынуға:

Орталықтың ата-аналармен, Спорт мектебінің паракаратист оқушыларымен қалыптасқан даулы жағдайларды жою бойынша барлық шараларды қабылдауға;

«Дене мүмкіндіктері шектеулі адамдарға арналған паралимпиадалық жаттығу орталығы мен «Тарлан» мұз айдынының қызметін ұйымдастыру» жобасы бойынша мемлекеттік-жеке меншік әріптестік Шартында Қазақстан Республикасы заңнамасында қарастырылған тәртіп бойынша пара каратэ спорт түрін қарастыруға;

дене мүмкіндігі шектеулі адамдар үшін пара-каратэ сабағын жүргізу бойынша жұмыстарды жалғастыруға;

спорт залын қажетті құралдармен жабдықтауға (швед қабырғасы, грушалар, бұраулар және т.б.);

Қазақстан Республикасы заңңамасының заңнамасының талаптарын психоневроягиялык диспансерде ескере тұрған, менталдық бұзушылықтары бар адамдардын, соның ішінде балалардың Орталықта бос уақытын өткізген кезінде, демалыс немесе спортпен шұғылданған кезінде міндетті түрде оларды ертіп жүретін тұлғалар жөніндегі талаптарды белгілеуге және тиісті шарттарда осы міндеттемені белгілеуге қатысты мәселелерді пысықтауға;

дене мүмкіндігі шектеулі адамдар үшін олардың бос уақытын, демалысын және спортпен шұғылдануын өткізу кезінде қауіпсіз, жайлы және қолайлы жағдайлар жасау және Орталықты жоғары білікті мамандармен қамтамасыз ету бойынша жұмыстарды жалғастыруға.

«Нұр-Сұлтан қаласының мәдениет және спорт басқармасы» ММ Қазақстан Республикасы Білім және ғылым министрлігіне дене мүмкіндігі шектеулі адамдар үшін, денсаулығында түрлі кінараты бар адамдар үшін немесе отырып жұмыс істейтін адамдардың физикалық жай-күйін көтеруді қажет ететін адамдар үшін Қазақстан Республикасының тиісті ЖОО «Бейімді дене шынықтыру» мамандығын енгізуге қатысты хат жобасын дайындауды ұсыну.

**Нұр-Сұлтан қаласы мәслихатының**

**бюджет, экономика, өнеркәсіп және**

**кәсіпкерлік мәселелері жөніндегі**

**тұрақты комиссиясының төрағасы М. Шекенов**